Aalborg-svømmeren Mie Ø. Nielsen formåede ikke at leve op til gårsdagens fornemme præstation, da der lørdag blev svømmet semifinaler ved VM-kortbanestævnet i Doha i Qatar. I disciplinen 50 meter rygsvømning blev det i stedet til en samlet 12. plads til den 18-årige svømmer med en tid på 26,85. Sammen med Rikke Møller Pedersen, Pernille Blume og Jeanette Ottesen satte Mie Ø. Nielsen fredag aften verdensrekord, da de vandt guld i disciplinen fire gange 50 meter medley, så selvom det ikke blev til medalje i 50 meter rygsvømning, er nordjyden sikret at få metal med hjem.

Opsummering:
Havde hun leveret en præstation magen til den fra fredag, havde den stået på finaleheat i morgen.